NÚMERO ............

**ACTA**

............ (*lloc*), .... de ..... de dos mil .... .

Davant meu, ............**,** notari/ària de l’Il·lustre Col·legi Notarial de Catalunya, amb residència a ............,

**COMPAREIX**

El Sr./Sra. ............, major d’edat, ............ (*estat civil*), ............ (*professió*), amb domicili a ............ (*municipi*), carrer ............, núm. ...., amb DNI ............ .

**INTERVÉ** en nom i interès propi. Té, al meu entendre, interès legítim per a aquest atorgament, i

**DIU**

Que em requereix a mi, el notari/ària, que enviï a .......... (*persona destinatària i adreça d’enviament*), per correu certificat amb acusament de recepció que s’haurà de rebre a l’adreça d’aquesta notaria, la carta que em lliura en aquest acte en doble exemplar, subscrita davant meu per la persona compareixent, la signatura de la qual legitimo.

Incorporo un exemplar de la carta a aquesta matriu i l’altre es lliurarà en la forma sol·licitada.

Accepto el requeriment, que efectuaré mitjançant una diligència a part.

D’acord amb l’article 14 de la Llei 1/1998, de 7 de gener, de política lingüística (DOGC 9 de gener de 1998), jo, com a notari/ària, he redactat aquest document en llengua catalana, ja que és la llengua que ha escollit la persona atorgant.

**PROTECCIÓ DE DADES DE CARÀCTER PERSONAL**

De conformitat amb el que estableix la normativa vigent en matèria de protecció de dades de caràcter personal, informo la persona compareixent que les seves dades seran incorporades al sistema de tractament la titularitat del qual és de la notaria que serveixo, ........, amb NIF .......... i domicili al carrer .........., número ..., de .......... (*municipi*), amb la finalitat de prestar-li els serveis notarials requerits. En compliment de la normativa vigent, la informo que les dades seran conservades durant el període legalment establert.

La informo també que les seves dades seran comunicades a les administracions públiques que hi tinguin dret de conformitat amb una norma amb rang de llei.

D’acord amb els drets que confereix la normativa vigent en matèria de protecció de dades, pot exercir els drets d’accés, rectificació, limitació del tractament, supressió, portabilitat i oposició al tractament de les seves dades de caràcter personal, així com del consentiment prestat per al tractament d’aquestes, dirigint la seva petició a l’adreça postal indicada més amunt o a l’adreça electrònica .......... .

Amb la signatura d’aquest document atorga el consentiment explícit per al tractament de les dades esmentades anteriorment.

**AIXÍ HO DIU I ATORGA**

Llegeixo aquest document per la seva elecció, l’aprova i el signa amb mi.

D’haver identificat la persona compareixent mitjançant el document d’identitat consignat, ja que no la conec personalment; del fet que ha prestat el seu consentiment lliurement; que aquest atorgament s’adequa a la legalitat i a la voluntat degudament informada de la persona atorgant, i de tota la resta del contingut d’aquest instrument públic estès en .... (*nombre*) fulls de paper per a documents notarials, números el d’aquest full i els .... anteriors en ordre correlatiu, jo, el notari/ària, **en dono fe**.

|  |  |
| --- | --- |
| (*Signatura de la persona compareixent*) | (*Signatura i signe del notari/ària, i segell de la notaria*) |

*Nota: el Col·legi Notarial de Catalunya ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94